 Xildhibaan Maxamed Faarax Qabile,oo u waramay Wargeyska Geeska Afrika ayaa sidoo kale ka hadlay xil wareejinta iyo qaabka la filayo inuu Axmed Siillaanyo ugu wareejin doono Muuse Biixi taladda qaranka, waxaanu ugu horeyn yidhi Kolay Madaxweynaha talooyin aad u badan baa la siiyey, dhibaatada ugu badan ee aynu wajihi karno ee maanta muuqda waa musuq-maasuqa, tusaale ahaan Miisaaniyaddii Golaha Wakiilada waxa loo soo gudbiyey Xisaab xidhkii 2014 iyo 2015, waxaana wax aad loola yaabo ah xisaab xidhad wakhtigaas maraya, aniguna wax la wareejinayo garan maayo, xisaab xidhadii 2016 iyo 2017 wey hadheen, oo xittaa sannadkan ugu dambeeya lama sameeyn, Xukuumadda sii joogaysa ayaa lixda bilood ee hore soo gudbisa, ee Xukuumad sii socotaa oo maalmo u hadheen waxay soo gudbinayso garan maayo, hanti dhawruhuna muxuu tixraacaya haddii aan la keenin xisaab xidhkii 2016 iyo 2017, waxayna ahayd in inta aanay bishani dhammaanin xisaab xidhadaas la helaa, waana meesha kaliya ee isha lagu hayo in xil wareejinta laf dhabar u tahay, haddii ay taasi dhici weydana la xisaabtan ma jiro, Miisaaniyadu waa sahwiyada la saarayey sida ay xisaabaadka iyo siday u dhaceen,haddii ay taasi maqnaantana waa dal-dalooladii ugu weynayd ee maxa la wareejinayaa, umadduna halkay diirada ku haysaa waa halkaas, hanti dhawruhuna wuxuu wax ku baadhi lahaa waa inuu soo gaadhsiiyo Golaha Wakiilada. 